stanford-oval/wikipedia huggingface dataset:
Rope Kojonen
Teoksia

Kertomus Lahden vapaaehtoisen palokunnan toiminnasta vuosina 1880–1905. Hämeenlinna 1905
Historiallisia lapsia, Michel Masson’in y.m. mukaan Suomen lapsille kertonut Rope Kojonen. WSOY 1908
Näytelmäopas: Suomen Nuorison Liiton alotteesta toimittanut Rope Kojonen. Kansanvalistusseura 1910
Näytelmäopas, osa 2: Suomen Nuorison Liiton alotteesta toimittanut Rope Kojonen. Kansanvalistusseura 1916
Nuoruus ja ihanteet. WSOY 1916, 2. painos 1916, 3. painos 1918, 4. painos 1921
Kansanopisto. Karisto 1917
Nuoruus : kansanopisto- ja edistysseuraväen kevätkirja, osa 1, toimittanut Rope Kojonen. Edistysseurojen kustannus, Helsinki 1919
Nuoruus : kansanopisto- ja edistysseuraväen kevätkirja, osa 2, toimittanut Rope Kojonen. Edistysseurojen kustannus, Helsinki 1920
Kansanopisto ja vapaustaistelu. Edistysseurojen kustannus, Helsinki 1920
Onni. WSOY 1921
Nuoruus : kansanopistoväen kevätkirja: 1929, toimittajat Edv. Einiö, Rope Kojonen ja Aukusti Ripsaluoma. Kansanopistolehti, Mikkeli 1929
Kirjallisuutta

Lahden Kansanopiston ja Rope Kojosen muistojulkaisu, toimittanut Edla Kojonen. 1933
Anelma Vuorio: Kukaton morsian : kuva isovanhempieni sekä vanhempieni Rope ja Edla Kojosen elämäntaipaleelta. Karisto 1975
Ruutu (heraldiikka)

Hopeakentässä punainen ruutu
Hopeakentässä punainen lävistetty ruutu
Hopeakentässä punainen kairattu ruutu
Ruutu on heraldinen airutkuvion sukuinen suunnikkaan muotoinen tunnus. Sen pystylävistäjä on hieman pidempi kuin vaakalävistäjä, joten se esiintyy kilvessä aina pystyssä. Jos ruutu ulottuu kilven reunoihin saakka, sitä kutsutaan kokoruuduksi.
Lävistetty ruutu on ruutu, jostä on jäljellä vain hieman reunaviivaa paksumpi osuus sen sisäosan ollessa kilven värinen. Jos ruudun keskellä oleva reikä on pyöreän muotoinen, kyseessä on kairattu ruutu.
Poikkeuksena aiemmista kärkiruutu on muodoltaan selvästi epäsymmetrisempi; sen lyhyempi lävistäjä on pituudeltaan noin puolet pidemmästä. Se voi esiintyä niistä eroten myös kyljellään, jolloin selvyyden vuoksi kärkiruudun suunta tulisi ilmoittaa vaakunaselityksessä.
Ruotsin jääpalloliitto

Ruotsin jääpalloliitto (Svenska Bandyförbundet, SBF) on jääpallon lajiliitto Ruotsissa. Se perustettiin 5. huhtikuuta 1925, kun jääpalloilu irtautui Ruotsin jalkapalloliiton alaisuudesta. Ruotsin jääpalloliitto on Kansainvälisen jääpalloliiton perustajajäsen. Liittoa puheenjohtaa Ingrid Hedin-Amrén.
Historia

Jääpalloilun toi Ruotsiin 1895 ruotsalainen urheilija ja urheiluvaikuttaja Clarence von Rosen, joka oli tutustunut lajiin matkallaan jääpallon synnyinmaassa Englannissa. Seuraavana vuonna hän oli perustamassa Ruotsin ensimmäistä jääpalloseuraa Stockholms Hockeyklubbia.
Svenska Bollspelsförbundet ryhtyi 1905 hallinnoimaan jääpallotoimintaa Ruotsissa. Seuraavana vuonna 1906 Svenska Bollspelsförbundet kuitenkin lakkautettiin, ja jääpallo siirtyi vasta perustetun Ruotsin jalkapalloliiton, Svenska Fotbollsförbundetin, alaisuuteen. Ensimmäinen jääpalloilun Ruotsin mestaruus ratkaistiin 1907. Loppuottelussa IFK Uppsala voitti Gefle IFK:n 4–1.
Ruotsi pelasi 23. helmikuuta 1919 ensimmäisen virallisen jääpallomaaottelunsa Suomea vastaan. Ruotsi hävisi Helsingissä pelatun ottelun 4–1.
Tukholmassa 5. huhtikuuta 1925 pidetyssä kokouksessa 49 seuran edustajaa perusti jääpalloilulle oman lajiliiton Svenska Bandyförbundetin.
Aiheesta muualla

Ruotsin jääpalloliitto
Ryhmäkäyttäytyminen

Ryhmäkäyttäytyminen on ihmisten tapa käyttäytyä ryhmissä.
Ryhmien toimintaan liittyy muun muassa ryhmän koko, jäsenten sitoutuneisuus tavoitteisiin ja toimintaympäristö. Ihmiset liittyvät ryhmiin tyydyttääkseen tarpeitaan. Erilaisia ryhmiä ovat esimerkiksi tuotantoryhmä, palveluryhmä, johtoryhmä ja projektiryhmä.
Ryhmän muodostuminen alkaa yksilöiden tutustumisesta ja roolien muodostumisesta. Ryhmissä jäsentyvät roolit, käyttäytymisnormit ja ryhmäasenteet. Tutustumisesta johtuvan epävarmuuden vähennyttyä jäsenet alkavat laajentamaan roolirajoja, jolloin ristiriidat ovat todennäköisiä. Tämän jälkeen ryhmään alkaa muodostua normeja käyttäytymisen suhteen, eli roolien hakeminen ja ristiridat vähenevät. Jossain vaiheessa ryhmä alkaa tehostamaan toimintaansa saavuttaakseen tavoitteensa tehokkaasti.
Käännös suomeksi
Ryan Martindale

| Ryan Martindale |
| --- | --- |

Henkilötiedot
Syntynyt: 27. lokakuuta 1991 (ikä 32) Brooklin, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  94 kg
Seura
Seura:  Florida Panthers   San Antonio Rampage
Sarja:  NHL   AHL
Pelaajaura
Pääsarjaura:  2011–
NHL-varaus:  61. varaus, 2010 Edmonton Oilers
Ryan Martindale (s. 27. lokakuuta 1991) on kanadalainen jääkiekkoilija, joka pelaa AHL-joukkue San Antonio Rampagessa. Hän on Edmonton Oilersin kolmannen kierroksen varaus vuodelta 2010.
8. lokakuuta 2011 Edmonton Oilers solmi Martindalen kanssa kolmivuotisen tulokassopimuksen.
17. tammikuuta 2014 Martindale kaupattiin Edmontonista Florida Panthersiin vaihdossa Steve Pinizzottoon.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ryan Martindale
Roussillon-en-Morvan

| Roussillon-en-Morvan |
| --- | --- |
 Kunnan keskusta
 Roussillon-en-Morvan
 Koordinaatit: 47°01′38″N, 4°07′14″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Autun
Pinta-ala:  
 – Kokonaispinta-ala:  30,6 km²
Korkeus:  550 m
Väkiluku (2018):  273 
 – Väestötiheys:  8 as./km²
Kunnan numero:  71376
Infobox OKVirheellinen NIMI-arvo: 
Roussillon-en-Morvan on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 18 kilometriä Autunin kaupungista luoteeseen.
Canchejoki
Kunnan alueella on runsaasti Autunin porvariston 1800-luvulla rakennuttamia loma-asuntoja. Kunnan läpi virtaavan Canchejoen laakso on luokiteltu kansalliseksi biologiseksi suojelualueeksi. Se muodostaa poikkeuksellisen luonnonympäristön, jonka metsä koostuu suurilehtisistä lehmuksista, vuorivaahteroista, vuorijalavoista, koivuista ja luonnontammista.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Roussillon-en-Morvan Wikimedia Commonsissa
Rudolf Kowalski

Rudolf Kowalski
Rudolf Kowalski (s. 8. syyskuuta 1948 Gladbeck, Nordrhein Westfalen, Länsi-Saksa) on saksalainen näyttelijä, joka näyttelee saksalaisessa poliisisarjassa Stolberg rikosylikomisario Martin Stolbergia. Hänen roolihenkilönsä Stolberg on luottamusta herättävä henkilö, joka saa ihmiset lain molemmilta puolilta kertomaan tärkeitä asioita rikosten ratkaisemisen edistämiseksi. Kowalski on näytellyt myös muun muassa elokuvassa Die Konferenz (2005), Bella Block -elokuvissa ja sarjassa Tatort. Hän on opiskellut näyttelemistä Bochumissa. Kowalski on naimisissa Eva Scheurerin kanssa, ja heillä on yksi lapsi.
Palkinnot

Hessicher Fernsehpreis (2005)
Rudolf Reichling

| Mitalit | Mitalit | Mitalit |  |
| --- | --- | --- | --- |
|  Rudolf Reichling vuonna 1988. |  Rudolf Reichling vuonna 1988. |  Rudolf Reichling vuonna 1988. |  |
Maa:  Sveitsi
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1948 | perämiehellinen nelikko |  |
Rudolf Reichling (23. syyskuuta 1924 Zürich, Sveitsi – 23. marraskuuta 2014 Stäfa, Sveitsi) oli sveitsiläinen poliitikko ja urheilija.
Poliitikko

Reichling oli kunnallispoliitikko ja toimi myös valtakunnan politiikassa. Hän oli muun muassa Sveitsin liittokokouksen kansallisneuvoston jäsen 1975–1991 ja sen puheenjohtaja 1987–1988.
Urheilija

Reichling oli soutaja ja edusti Seeclub Zürichiä. Hän osallistui vuoden 1948 kesäolympialaisiin Lontoossa ja sai miesten perämiehellisessä nelosessa hopeaa. Vuonna 1947 Reichling sai soudun Euroopan-mestaruuskilpailuissa pronssia kahdeksikossa.
Yksityiselämä

Reichlingin isä oli Rudolf Reichling (1890–1977) oli myös poliitikko.
Reichling kuoli 90-vuotiaana marraskuussa 2014.
Aiheesta muualla

Rudolf Reichling Kansainvälinen olympiakomitea. (englanniksi)
Ryhmän 3 alkuaine

Skandiumia
Ryhmän 3 alkuaineella tarkoitetaan alkuainetta, joka kuuluu jaksollisen järjestelmän kolmanteen ryhmään. Ryhmän 3 alkuaineita ovat skandium, yttrium sekä (ainakin IUPACin julkaiseman alkuainetaulukon mukaan) kaikki lantanoidit (15 kpl) ja aktinoidit (15 kpl). Joidenkin lähteiden mukaan vain alkuaineet lantaani (La) ja aktinium (Ac) kuuluvat ryhmään 3, ei suinkaan kaikki lantanoidit ja aktinoidit. Toisten mukaan taas vain näiden sarjojen viimeiset alkuaineet lutetium (Lu) ja lawrencium (Lr) kuuluvat 3. ryhmään. Skandium ja yttrium ovat siirtymämetalleja.
| Järjestysluku | Alkuaine | Elektronien määrä kuorilla |
| --- | --- | --- |
| 21 | skandium | 2, 8, 9, 2 |
| 39 | yttrium | 2, 8, 18, 9, 2 |
| 57–71 | lantanoidit | vaihtelee |
| 89–103 | aktinoidit | vaihtelee |
Rudolf Krause

| Rudolf Krause> Henkilötiedot |
| --- | --- |
Kansalaisuus:   Itä-Saksa
Formula 1 -ura
Aktiivivuodet:  1952-53
Talli(t):  BMW
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1952
Viimeinen kilpailu:  Saksan Grand Prix 1953
Rudolf Krause (30. maaliskuuta 1907 – 11. huhtikuuta 1987) oli itäsaksalainen F1-kuljettaja. Hän osallistui kahteen F1-osakilpailuun kausina 1952–1953. Hän oli parhaimmillaan neljästoista Saksan GP:ssä 1953.
Formula 1 -tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Rudolf Krause | BMW | Reif | SUI | 500 | BEL | FRA | GBR | GER Kesk. | NED | ITA |  | - | 0 |
| 1953 | Dora Greifzu | BMW | Greifzu | ARG | 500 | NED | BEL | FRA | GBR | GER 14 | SUI | ITA | - | 0 |
Ruud Jolie

Ruud Jolie
Rudolf "Ruud" Adrianus Jolie (s. 19. huhtikuuta 1976 Tilburg, Alankomaat) on Within Temptation -yhtyeen kitaristi.
Jolie syntyi vanhempiensa ainoaksi lapseksi Tilburgissa, Alankomaissa vuonna 1976. Ennen uraansa Within Temptationissa hän toimi yhtyeissä Brotherhood Foundation ja Vals Licht. Hän tapasi Within Temptationin jäsenet ensimmäistä kertaa Brotherhood Foundationin soittaessa Dynamo-festivaaleilla Tšekissä vuonna 1998. Hän liittyi Within Temptationiin vuonna 2001.
Jolie on maininnut lempiyhtyeikseen ja -artisteikseen Iron Maidenin, Pain of Salvationin, Opethin, Coheed and Cambrian, Alison Kraussin ja Nickel Creekin.
Aiheesta muualla

Ruud Jolien kotisivut
Ruud Jolie MySpacessa
Within Temptation
| --- | --- |
Studioalbumit::  Enter ·  Mother Earth ·  The Silent Force ·  The Heart of Everything ·  The Unforgiving ·  Hydra ·  Resist  ·  Bleed Out
Livealbumit::  Mother Earth Tour ·  The Silent Force Tour ·  Black Symphony ·  An Acoustic Night at the Theatre
EP:t::  The Dance ·  The Howling
Singlet::  Restless ·  Our Farewell ·  Ice Queen ·  Mother Earth ·  Running Up That Hill ·  Stand My Ground ·  Memories ·  Angels ·  What Have You Done ·  Frozen ·  All I Need ·  Forgiven ·  Utopia ·  Faster  ·  Sinéad ·  Shot in the Dark ·  Paradise (What About Us?) ·  Dangerous ·  Whole World Is Watching ·  And We Run ·  The Reckoning ·  Raise your banner ·  Firelight ·  In vain ·  Entertain You ·  The Purge ·  Shed My Skin ·  Don’t Pray For Me ·  The Fire Within ·  Wireless ·  Bleed Out ·  Ritual
Muut kappaleet::  Enter ·  Never Ending Story ·  Jillian (I'd Give My Heart) ·  Hand of Sorrow ·  Where Is The Edge
Ruislimppu

Ruislimppu.
Ruislimppu on paksu ja pehmeä, puolipallon tai pikemminkin kalotin muotoinen ruisleipä. Nimi on länsisuomalaista perua; idässä limppu on vanhastaan tarkoittanut pientä, ohutta kakkusta.[lähde? ]
Pehmeätä leipää Länsi-Suomessa syötiin vain heti suurleipomusten jälkeen sekä juhlina, kun taas Itä-Suomessa oli tapana leipoa kerran viikossa niin, että pehmeää ruislimppua oli aina tarjolla.
Paksu leipä oli yleensä vähemmän hapanta kuin kuivattavaksi aiottu reikäleipä. Ruisleipätaikina hapatettiin perinteisesti taikinajuurella ja 1930–1940-luvulta lähtien helppokäyttöisemmällä leivinhiivalla.
Sabina Moya

Sabina Moya (s. 27. tammikuuta 1977) on kolumbialainen keihäänheittäjä.  Moya piti hallussaan naisten keihäänheiton Etelä-Amerikan ennätystä. Hän heitti kesäkuussa 1999 ennätykseksi 58,81. Brasilialainen Sueli dos Santos rikkoi tämän tuloksen vuonna 2000. Moya otti ennätyksen takaisin nimiinsä 12. toukokuuta 2002 Ciudad de Guatemalassa, jossa heitti 62,62 metriä. Tämän ennätyksen rikkoi brasilialainen Jucilene de Lima vuonna 2014.
Moya voitti lajinsa Ibero-Amerikan mestaruuskilpailuissa 2002. Etelä-Amerikan mestaruuskisoissa hän voitti mestaruuden vuosina 1999 ja 2003, sijoittui toiseksi 1997 ja kolmanneksi 2006. Moya osallistui myös yleisurheilun maailmanmestaruuskilpailuihin 1999 ja 2003 sekä Sydneyn kesäolympialaisiin 2000, mutta yhdessäkään näistä hän ei päässyt loppukilpailuun saakka.
Sabina Särkkä

Sabina Kristiina Särkkä (vuosina 2019–2024 Särkkä-Kivimäki, s. 3. tammikuuta 1989 Helsinki) on suomalainen malli ja Miss Suomi -kilpailun ensimmäinen perintöprinsessa vuodelta 2012. Varsinaiselta ammatiltaan hän on kosmetologi. Särkkä edusti Suomea Miss Maailma -kilpailuissa vuonna 2012. Hän on myös osallistunut Martina ja hengenpelastajat -ohjelmaan sekä Viidakon tähtösten 2. tuotantokauteen. Särkkä oli mukana vuonna 2019 esitetyssä Fort Boyard -ohjelmassa.
Hän oli mukana myös Selviytyjät Suomen viidennellä tuotantokaudella, joka nähtiin Nelosella keväällä 2021. Kausi kuvattiin kesällä 2020 koronarajoitusten takia Haaparannan saaristossa. Kaudelle osallistui 16 julkisuudesta tuttua henkilöä.
Särkkä voitti Viidakon tähtösten toisen tuotantokauden ja sai voiton myötä Tarzanit -joukkueen keräämät 18 000 euroa.
Särkkä kihlautui Ossi Kivimäen kanssa helmikuussa 2016. He avioituivat syyskuussa 2019 ja erosivat vuonna 2022.
Vuonna 2022 Särkkä julkaisi Tiktok-palvelussa kuvan, jossa kaksi vähäpukeista naista suutelee. Kuva oli otettu pääministeri Sanna Marinin järjestämillä kutsuilla pääministerin virka-asunnolla Kesärannassa Helsingissän 2022. Marin piti kuvaa asiattomana ja pyysi sitä anteeksi. Myös Särkkä pyysi kuvan julkaisemista anteeksi.
Ronald Reaganin salamurhayritys

| Ronald Reaganin salamurhayritys |
| --- | --- |
 Presidentti Ronald Reagan vilkuttaa juuri ennen laukauksia.
Paikka:  Washington D.C., Yhdysvallat
Kohde:  Ronald Reagan
Ajankohta:  30. maaliskuuta 1981  14:27  (ET)
Iskutyyppi:  salamurhayritys
Haavoittuneita:  4
Epäilty/epäillyt:  John Hinckley
Tekoväline:  Röhm RG-14
Ronald Reaganin salamurhayritys tapahtui Washington D.C:ssä 30. maaliskuuta vuonna 1981. John Hinckley ampui kuusi laukausta kohti Yhdysvaltain presidentti Ronald Reagania ja hänen saattuettaan. Reagan ja kolme muuta haavoittuivat hyökkäyksessä, mutta toipuivat myöhemmin sairaalassa.
Tapahtuman taustat

John Hinckleyllä oli pakkomielle näyttelijä Jodie Fosteriin. Foster näytteli vuoden 1976 elokuvassa Taksikuski, jossa yksi henkilöistä suunnittelee presidenttiehdokkaan murhaa. Hinckley katsoi elokuvan moneen kertaan. Hän halusi saada Fosterin huomion murhaamalla presidentin. Hinckley kärsi masennuksesta ja psykoottisuudesta.
Hinckley valitsi ensiksi kohteekseensa Yhdysvaltain presidentti Jimmy Carterin. Lokakuussa 1980 Hinckley pidätettiin aseiden hallussapidosta Nashvillen kansainvälisellä lentoasemalla samana päivänä, kun Carter oli kaupungissa. Kuukautta myöhemmin Reagan voitti presidentinvaalit.
Tapahtumat

Reagan oli palaamassa limusiinilleen ammattiliiton konferenssista  Hilton Hotellista 30. maaliskuuta 1981, noin klo. 14.25, kun Hinckley aloitti ampumisen saattuetta kohti 22-kaliiberisella aseella. Hinckley ampui yhteensä kuusi laukausta kolmen sekunnin aikana. Yhdysvaltain salaisen palvelun agentti Jerry Parr työnsi presidentti Reaganin turvaan luodinkestävään limusiiniin ja huomatessaan Reaganin olevan loukkaantunut ohjeisti limusiinin kuskin ajamaan lähimpään sairaalaan. Autosaattue saapui kymmenen minuuttia myöhemmin George Washingtonin yliopistolliselle sairaalalle. Reagan siirtyi limusiinista ensiapuun omin voimin, mutta lyyhistyi sisällä sairaalassa maahan.
Reagan haavoittui limusiinista kimmonneesta luodista rintakehäänsä ja käsivarteensa. Hänen keuhkonsa puhkesi, ja hän sai sisäisen verenvuodon. Reagan kuitenkin toipui vammoistaan sairaalassa. Luodeista haavoittuivat myös poliisi Thomas Delahanty, salaisen palvelun agentti Tim McCarthy ja Reaganin lehdistösihteeri James Brady. Brady haavoittui päähän ja halvaantui. Hän joutui viettämään loppuelämänsä pyörätuolissa ja kuoli vuonna 2014.
Seuraukset

Hinckley asetettiin tapahtumasta moneen eri syytteeseen, mutta hänet tuomittiin syyntakeettomaksi ja psyykkisesti sairaaksi. Hinckley joutui suljettuun psykiatriseen hoitoon. Aseen ja patruunat Hinckley oli ostanut laillisesti.
Vuonna 2014 kuolleen Bradyn ruumiinavauksessa selvisi, että kuolema aiheutui hänen saamistaan vammoista ammuskelussa. Ruumiinavaus käynnisti murhayrityksestä uuden tutkinnan. Syytteitä kuolemasta Hinckleytä vastaan ei kuitenkaan asetettu, sillä Hinckleyn katsottiin olleen syyntakeeton murhayrityksen tapahtuessa.
Hinckley pääsi vapauteen vuonna 2016 oltuaan 35 vuotta psykiatrisessa hoidossa. Hinckley asuu nykyisin yhdessä äitinsä kanssa eikä hän saa poistua talostaan 80 kilometriä kauemmaksi. Hän sai jo aiemmin käydä tapaamassa valvotusti äitiään.
Aiheesta muualla

Kuvia tai muita tiedostoja aiheesta Ronald Reaganin salamurhayritys Wikimedia Commonsissa
Salaisen palvelun agentit suojaavat ammuskelun jälkeen poliisi Thomas Delahantya ja lehdistösihteeri James Bradya. Salaisen palvelun agentti Robert Wanko valmistelee Uzi-konepistooliaan lisähyökkäyksien varalta.
John Hinckley FBI:n pidätyskuvassa
Risto (yhtye)

| Risto |
| --- | --- |
 Risto Ilosaarirockissa 2014.
Tiedot
Toiminnassa:  2002–
Tyylilaji:  vaihtoehtorock
Kotipaikka:  Tampere, Suomi
Laulukieli:  suomi
Jäsenet:  Risto Ylihärsilä, laulu, koskettimet   Tuomas Eriksson, kitara   Ninni Luhtasaari, baritonikitara, basso   Ville Leinonen, rummut  
Entiset jäsenet:  Alina Toivanen , rummut   Minna Kortepuro, baritonikitara, basso   Timo Juntunen, rummut   Eero Rannio, rummut   Sami Rouhento, rummut  
Levy-yhtiö:  Fonal Records  
Aiheesta muualla
Myspace
Infobox OKNimi-testi OK: 
Risto on Tampereella vuonna 2002 perustettu yhtye, jonka johtajana ja laulusolistina toimii Risto Ylihärsilä. Yhtye on julkaissut neljä omaa pitkäsoittoa sekä yhden albumin, jolla se toimii Kari Peitsamon taustayhtyeenä. Riston vuonna 2006 julkaistu Aurinko aurinko plaa plaa plaa oli yhtyeen ensimmäinen listoille noussut albumi, ja Jarkko Jokelaisen mukaan sitä pidetään 2000-luvulla tehdyn suomirockin klassikkona.
Riston solisti Risto Ylihärsilä sai yhtyeen albumista II Teosto-palkinnon.
Jäsenet

Risto Ylihärsilä – laulu, koskettimet
Tuomas Eriksson – kitara
Ninni Luhtasaari – baritonikitara, basso
Ville Leinonen – rummut
Jäsenet > Entiset jäsenet

Eero Rannio – rummut
Sami Rouhento – rummut
Timo Juntunen – rummut
Alina Toivanen – rummut
Minna Kortepuro (2002–2013) – baritonikitara, basso
Julkaisut > Albumit

Risto (2004)
Aurinko aurinko plaa plaa plaa (2006)
Kari Peitsamo & Risto: The Second Coming of Mr. Jesus H. Christ  (2007)
Sähköhäiriöön (2009)
II (2013)
Julkaisut > Kokoelmat ja livealbumit

Live! (2008)
167-671 (Ensimmäiset askeleet) (2010), kokoelma
Julkaisut > Singlet ja EP:t

”Diskopallo” / ”Maaseutu” (2005)
Hessu kostaa ja muita hiiritarinoita (2006)
Kari Peitsamo & Risto: ”Gotta Build a Railroad, Gotta Build a Train” (2007)
Julkaisut > Musiikkivideot

”Rakkauden rock” (2006)
”Rakkaus” (2007)
”Kateelliselle ystävälle” (2008)
”Putoan kaivossa” (2009)
"Turvaluola" (2013)
Aiheesta muualla

Risto Discogs-sivustolla
Ruotsin ralli 2002

|  Ruotsin ralli 2002 |
| --- | --- |
 2. osakilpailu 14 osakilpailusta kaudella 2002. 
Ajankohta:  1.–3. helmikuuta 2002
Pituus:  16 erikoiskoetta


Palkintokoroke
Voittaja:   Marcus Grönholm  Timo Rautiainen  (Peugeot Total)
Toinen:   Harri Rovanperä  Risto Pietiläinen  (Peugeot Total)
Kolmas:   Carlos Sainz  Luis Moya  (Ford World Rally Team)
Ruotsin ralli 2002 (virallisesti 51. Uddeholm Swedish Rally) oli Rallin MM-sarjan kauden 2002 toinen osakilpailu, joka ajettiin 1.–3. helmikuuta 2002. Kilpailussa oli 16 erikoiskoetta ja keskuspaikka oli Karlstadissa.
Kilpailun voitti Marcus Grönholm. Petter Solberg ja Tommi Mäkinen keskeyttivät.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Marcus Grönholm |  Timo Rautiainen | Peugeot 206 WRC | 3:07.28,6 |  | 10 |
| 2. |  Harri Rovanperä |  Risto Pietiläinen | Peugeot 206 WRC | 3:08.53,1 | +1.24,5 | 6 |
| 3. |  Carlos Sainz |  Luis Moya | Ford Focus RS WRC 02 | 3:09.54,4 | +2.25,8 | 4 |
| 4. |  Richard Burns |  Robert Reid | Peugeot 206 WRC | 3:10.02,5 | +2.33,9 | 3 |
| 5. |  Alister McRae |  David Senior | Mitsubishi Lancer WRC | 3:11.43,3 | +4.14,7 | 2 |
| 6. |  Colin McRae |  Nicky Grist | Ford Focus RS WRC 02 | 3:11.43,6 | +4.15,0 | 1 |
Lähde:
Ryan Meikle

| Ryan Meikle |
| --- | --- |
 Ryan Meikle European Darts Matchplay 2019 -turnauksen ottelussa Dave Chisnallia vastaan.
Henkilötiedot
Syntynyt: 13. elokuuta 1996 (ikä 28) Ipswich, Suffolk, Englanti
Kansalaisuus:   Englanti
Asuinpaikka:  Leiston, Suffolk
Dartsinpelaaja
Lempinimi:  The Barber
Heittokäsi:  vasen
Sisääntulokappale:  ”This Girl” (Kungs vs. Cookin’ on 3 Burners)
PDC-ura
Ranking:  50 (lokakuu 2022)
Ryan Meikle (s. 13. elokuuta 1996 Ipswich, Suffolk), lempinimeltään ”The Barber”, on englantilainen dartsinpelaaja. Hän on lokakuussa 2022 PDC:n maailmanlistalla sijalla 50. Meikle on heittänyt yhdeksän tikan pelin urallaan kerran, maaliskuussa 2017 Robbie Greeniä vastaan.
Meikle on kilpaillut kolmissa PDC-liiton MM-kilpailuissa. Vuonna 2020 hän hävisi ensimmäisellä kierroksella japanilaiselle Yuki Yamadalle 1–3 ja vuonna 2021 englantilaiselle Keegan Brownille 0–3. Vuoden 2022 turnauksessa Meikle voitti avauskierroksella saksalaisen Fabian Schmutzlerin 3–0, mutta hävisi toisella kierroksella 0–3 skotlantilaiselle Peter Wrightille, joka voitti lopulta maailmanmestaruuden.
Meikle on voittanut kuusi PDC Development Tour -turnausta vuosina 2017–2020. Hänen muita saavutuksiaan ovat olleet eteneminen 16 parhaan joukkoon vuoden 2019 Players Championship Finalsissa, 32 parhaan joukkoon vuoden 2018 UK Openissa ja puolivälieriin vuoden 2022 Hungarian Darts Trophyssa.
Meikle on työskennellyt parturina, mistä johtuu hänen lempinimensä ”The Barber”.
Aiheesta muualla

Kuvia tai muita tiedostoja aiheesta Ryan Meikle Wikimedia Commonsissa
Sahra Hausmann

Sahra Hausmann (s. 6. helmikuuta 1973 Oslo) on norjalainen käsipalloilija. Hän voitti maailmanmestaruuden vuonna 1999 ja pelasi myös olympialaisissa. Hän on pelannut Norjan maajoukkueessa 90 maaottelua helmikuusta 1993 elokuuhun 2000 ja tehnyt niissä 193 maalia.
Hausmann pelasi Atlantan olympialaisissa 1996, ja Norja sijoittui turnauksessa neljänneksi. Hän voitti maailmanmestaruuden vuonna 1999, jolloin Norja voitti loppuottelussa Ranskan jatkoajalla maalein 25–24.
Sahra

Sahra voi tarkoittaa seuraavia:
Sahra (albumi)
Sahra, pellon kyntötyökalu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sahra”, voi hakea sivunnimihaulla, laajalla sivunnimihaulla tai tekstihaulla.